Kviečiame dalyvauti fotonuotraukų konkurse!
Šakių krašto vietos veiklos grupė kviečia bendruomenes dalyvauti Europos kaimo plėtros tinklo organizuojamame fotonuotraukų konkurse „Kaimiškosios Europos vaizdai“.
Konkurse gali dalyvauti įvairios fotonuotraukos, kurios atspindi šiandienos Europos kaimo gyvenimą.  Apdovanojimus pelniusios fotonuotraukos bus eksponuojamos prestižiniame Beraymont pastate Briuselyje nuo 2012 m. birželio 22 d. iki 2012 m. liepos 10 d. Apdovanoti fotografai ir juos delegavusios vietos veiklos grupės bus pakviesti dalyvauti apdovanojimų ceremonijoje 2012 m. birželio 27 d. Apdovanojimus teiks EK Žemės ūkio ir kaimo plėtros komisaras Dacian Ciolos.
Konkurso nugalėtojų darbų paroda taip pat bus pristatoma visoje Europoje, o vėliau šiais metais bus išleista ir darbų foto knyga.
Konkurse gali dalyvauti tiek profesionalai, tiek fotografai mėgėjai. Vienas dalyvis gali pateikti neribotą skaičių nuotraukų.
Nuotraukos gali būti pateikiamos bet kurioje iš šių kategorijų:

· Kaimo aplinka – nuotraukos turi atspindėti „naujų iššūkių“ aspektą kaimo plėtros politikoje, pavyzdžiui: klimato kaita, biologinė įvairovė, vandens/atliekų tvarkymas, alternatyvi energija. Tai Jūsų galimybė parodyti, kas Jums rūpi!

· Kaimo  darbas – nuotraukose turi atsispindėti veiklos, kurios vykdomos kaimiškosiose vietovėse, pavyzdžiui: parduotuvėlės, paslaugos, transportas, turgeliai, maisto gamyba, maži šeimų verslai... Ir dar daug kas, o kas spręskite Jūs!
· Kaimo jaunimas – parama jauniems žmonėms, liekantiems kaime, yra prioritetas daugelyje Europos šalių. Jaunieji ūkininkai vis dažniau pripažįstami už jų vaidmenį maisto saugumo ir būsimo žemės ūkio regionų klestėjimo srityse. Konkurse dalyvaujančios nuotraukos turėtų supažindinti su jaunų žmonių vykdoma veikla, jų aistromis bei interesais Jūsų kaimiškojoje vietovėje.

· Kaimo žmonės – mes norime Jus pažinti! Ši nuotraukų kategorija skirta vaizduoti visus kaimo žmones – dirbančius ar žaidžiančius ir bet kokio amžiaus. Tai gali būti pavienių žmonių portretai ar grupės kadrai. Nuotraukos turėtų būti nepozuotos, tai turėtų būti „pagautas“ žmogaus, gyvenančio kaimiškojoje Europoje, tikras gyvenimo momentas. Kuo autentiškesnė ir tikresnė nuotrauka – tuo geriau!
· Kaimo įvairovė – nuotraukose turėtų būti užfiksuotas kaimo vietovės, kurioje Jūs gyvenate, kuo tikresnis portretas. Žmonės, su kuriais gyvenate, infrastruktūra, kultūros paveldas, kuris parodytų platų galimybių masyvą, o taip pat ir iššūkius, su kuriais kaimas susiduria visoje Europoje. Mes norime žinoti, ką kaimas reiškia Jums ir kaip jis įtakoja kasdienį Jūsų gyvenimą!
· Leader dvasia – nuotraukose turėtų būti „pagauta“ Leader dvasios esmė. Kaimo plėtros Leader metodas yra viskas apie kaimo bendruomenes ir žmones, gyvenančius kaime. Bet ką gi Leader reiškia Jums?!

Ko gi mes ieškome? Labiausiai mes norime pamatyti Jus! Jūsų gyvenimą, bendruomenę, draugus, šeimą, darbo aplinką, natūralų kaimo grožį, kuris Jus supa ir įkvepia kiekvieną Jūsų dieną. Gabalėlį tikro Jūsų gyvenimo!

Nuotraukas prašome siųsti el. pašto adresu sakiuvvg@gmail.com arba pateikti el. laikmenoje (CD) iki 2012 m. gegužės 10 d. 
Kaimiškosios Europos vaizdai – būkime jų dalimi! 
